open-index/open-wikipedia-markdown huggingface dataset:
Битка кај Баница

мини|Камбанаријата на црквата во Баница, единствената цела градба во селото
**Битка кај Баница** — борба водена помеѓу четата на Македонската револуционерна организација на чело со Гоце Делчев против турскиот аскер кај серското селото Баница во 1903 година    .

## Битката

Пред почетокот на самата битка турските власти добиле точни подтоци за бројот на четниците и каде точно тие биле сместени, во кои куќи. Ноќта на 3 мај селото било опколено од страна на османлиската војска. Бројот на турските сили се состоел од 300 војници и жандармериски и башибозлучки формации, од. Од друга страна пак бројот на четата изнесувала 21 четник на кои им се придружиле и околу 40 селани.

Борбата започнала утрото во 10 часот на 4 мај, Гоце Делчев прв припукал кон аскерот по што бил погоден и паднал на земја, при обидот да стане повторно бил погоден и загинал, а останатите продолжиле да стрелаат. Битката траела 30 часа и завршила на 5 мај во 16 часот.

Во текот на борбата загинал еден од најистакните водачи на Организацијата зедно со 11 четници. По судирот Турците го запалиле селото, а 166 селани биле затворени. Османалиите од своја страна имале 8 ранети и 5 загинати.

## Наводи

Категорија:Битки во Илинденското востание
Категорија:Гоце Делчев
Категорија:Воена историја на Македонија
Битка кај Гандач

**Битка кај Гандач** — борба во текот на Илинденското востание во која четите на војводите Апостол Петков и Иван Карасулијата воделе битка против турската војска на планината Пајак.

## Битката

На 12 септември 1903 година здружените чети од 100 души на чело со Апостол Петков и Иван Оџаров Карасулијата го зазеле стратешкиот врв Гандач на Пајак Планина, против нив турката власт испртила воени единици од гарнизоните во Гевгелија и Гуменџе, а нивната бројка изнесувала околу 1200 души по што започнала битката   . На 13 септември четите успеале да го пробијат обрачот и да се повлечат. Востаниците имале многу мали загуби додека пак османлиската војска имала 180 мртви.

## Извори


Категорија:Битки во Илинденското востание
Битка кај Маргара

**Битка кај Маргара** e борба водена помеѓу здружените чети на Македонската револуционерна организација против османликата војска кај село Чаниште, Мариовско во екот на Илинденското востание.

## Битката

Битката започнала утрото на 2 октомври 1903 година. Здружените чети (околу 140 души) на чело со Ѓорче Петров, Лазар Поп Трајков, Иван Попов, Лука Иванов и Јован Иванов (Црногорец) го зазеле врвот Марагара и започнале борба со една пешадиска бригада која се состоела од 5 500 турски војници. Четите успешно ги одбивале нападите по што се повлекле преку Црна Река . Востаниците имале 4 загинати и 8 ранети додоека пак Турците имале загуби од околу 200 - 400 души. Оваа битка била една од најголемите битки водени во Прилепско во текот на Илинденското востание.

## Извори


Категорија:Битки во Илинденското востание
Битка кај Аржинското блато

**Битката кај Аржинското блато** е борба на здружените чети на Македонската револуционерна организација со турската војска кај селото Аматово, Кукушко.

## Битката

Во јули 1903 година турската војска која се состоела од три баталјони (2 000 војници) ги обиколила здружените чети ( околу 110 - 115 четници) на Крсто Асенов, Трајко Јотов, Гоце Нисторов и Гоно Бигинин. Четите биле во опседнти 20 дена по што успеале да се извлечат без загуби на 3/4 јули 1903 година пред да започне артилерискиот напад .

## Извори


Категорија:Битки во Илинденското востание
Крсто Асенов

**Крсто Хаџи Петров Асенов** () наречен *Мечката*, *Огнениот даскал* и *Черкесија* — револуционер, учесник во македонското револуционерно движење, еден од поистакнатите револуционер на Македонската револуционерна организација, раководител и војвода во Ениџе Вардарско, социјалист по убедување.

## Животопис

Крсто Асенов е роден во 1877 година во Сливен. Внук на легендарниот војвода Хаџи Димитар и е помал брат на револуционерот Јордан Асенов исто така член на Организацијата.

Завршил гимназија во Варна за потоа да стане учител. Подоцна се вработил во Високото училиште во Софија (денес Софиски универзитет Свети Климент Охридски).

Се вклучува во борбата за ослободување на Македонија и Одринско под влијание на Гоце Делчев.

Се запознава со Јане Сандански, додека учителства во селото Лешко, Горноџумајско по барање на Сава Михајлов, претходно учителствувал во село Влахи.

Учествува во аферата Мис Стон. Во 1902 година дејствува во областа на десниот брег на Струма, против врховистичките чети.

## Илинденско востание

На Илинден во селото Корнишор четите на Асенов од Кукушкиот крај и ениџевардарските чети на Апостол Петков и Иван Орџанов Карасулијата се обединуваат.

Тука пред 250 четници било кршевано знамето на четата. Во Илинденското востание во 1903 година е војвода на зборната Кукушката чета и води борби при Арџанското Езеро на 6 јуни, каде што загинува Милан Делчев (помалиот брат на Гоце Делчев), како и кај селото Постол на 16 јуни.

На 25 јули во ениџевардарското селото Корнишор (денес Кромни) Асенов се оженил со Ана Малешевска, ќерка на Никола Малешевски, но за време на венчавката бил убиен од своите четници, незадоволни од тоа дека војводата прави свадба за време на востанието.

Гоне Бегинин го потикнал убиството на Крсто Асенов .

## Извори


Категорија:Македонски војводи
Категорија:Апсолвенти на Софискиот универзитет
Категорија:Учесници во Илинденското востание
Битка кај Ѓуришкиот манастир

**Битката кај Ѓуришкиот манастир** е борба помеѓу четата на Македонската револуционерна организација и османлиската војска и башибозук кај Светиниколско во екот на Илинденското востание.

## Битката

Борбата започнала на 18 август 1903 година кај Ѓуришкиот манастир притоа востаниците се судриле со турските сили од Штип, Велес и Куманово. Во оваа битка загнал еден четник Тодор Мирасчиев, а двајца биле ранети додека пак турските сили имале околу 80 загинати. По целеодневната борба четниците успеале да го разбијат обрачот и да се повлечат .

## Извори


Категорија:Битки во Илинденското востание
Битка за Мехомија

**Битката за Мехомија** се водела помеѓу четниците на Македонска револуционерна организација и османлиските сили кај Мехомија (денес Разлог), Пиринска Македонија во текот на Илинденското востание.

## Битката

Борбата требала да започне со напад на Мехомија меѓутоа таа не започнала во предвиденото време бидејќи турските сили ги откриле подготовките за нападот и предвремено на 14 септември 1903 година, Крстовден, започнала борбата и затоа била неуспешна за востаниците. Потоа турската војска се пресметала со населението во градот при што биле убиени 45 мажи, жени и деца .

## Извори


Мехомија
Категорија:Мехомија
Шопрон

**Шопрон** (на унгарски: *Sopron*, на германски: *Ödenburg*, на хрватски: *Šopron*, *Šapron*, латинското именување на градот е *Scarbantia*) — град во Унгарија блиску до границата со Австрија. Шопрон се наоѓа на 220 км од престолнината на Будимпешта и на 60 км од „музичкиот центар на Европа“ - Виена. Поради толкавата блискост на градот со главниот град на Австрија, тој претставува туристичка атракција за повеќето Австријци. Градот е дел административниот округ Ѓер-Мошон-Шопрон.

## Галерија


Податотека:Sopron.Hauptplatz.jpg|Градскиот центар.

Податотека:Sopron city.jpg|Воздушна фотографија на Шопрон.


## Надворешни врски

* , ,  Мрежно место на општината
* ,  Универзитет на Западна Унгарија (Универзитет Сопрон)
*  Месен магазин 
*  ''Сајберпрес'' - Информативен весник за животот во градот
*  ''ImageTownsIndex'' - Виртуелна тура низ Сопрон
* Воздушна фотографија: Шопрон
* Фотогалерија 

Категорија:Градови во Унгарија
Ерд

**Ерд** (унгарски: *Érd*) е најголем унгарски град без положба на управно седиште на одреден унгарски округ. Градот се наоѓа во округот Пешта, блиску до престолнината на државата - Будимпешта. Денеска Ерд се смета за најголемо предградие на Будимпешта.

## Надворешни врски

* Официјално мрежно место (унгарски)
* Воздушна фотографија: Ерд

Категорија:Градови во Унгарија
Антигон

**Антигон**, може да се однесува на:

* Антигон I Едноокиот  (382–301 гпне) , генерал во војската на Александар Македонски, зачетник на Антигонидската династија.
* Антигон II Гонат (319–239 гпне), син на Деметриј I Опсадникот.
* Антигон III Досон (263–221 гпне).
Норман Кемп Смит

**Норман Кемп Смит** (англ. *Norman Kemp Smith*), (1872–1958) е шкотски филозоф, предавач на универзитетот Принстон и професор по логика и метафизика на Единбуршкиот универзитет. Роден е во Данди, Шкотска како Норман Симит, а кога се оженил во 1910 г. кон името го додал презимето на сопругата Ејми Кемп

## Кариера
Кемп Смит докторирал во 1902 г. на универзитетот Сент Ендрјуз. Од 1906 до 1916 г. предавал филозофија и психологија на Принстон, а од 1919 до 1945 во Единбург. Најпознат е како преведувач англиски на делото „Критика на чистиот разум“ од германскиот филозоф Имануел Кант (1929) кој се смета за стандарден превод на тој јазик. Неговите коментари на делата на Кант Дејвид Хјум и други се особено високо ценети. Од 1947 до 1948 г. бил претседател на Аристотеловото друштво.

Философите ширум светот го сметаат неговиот превод на „Критика на чистиот разум“ за дури подобар од германскиот оригинал и како таков некои германски професори го препорачуваат на студентите што добро го владеат англискиот јазик.

## Дела и написи
**Studies in the Cartesian Philosophy* („Осврт кон Декартовата филозофија“), (New York: Macmillan, 1902)
*"The Naturalism of Hume (I)" и "The Naturalism of Hume (II)", *Mind,* 14 (1905) бр. 54 и 55: 149–73 и 335–47 („Натурализмот на Хјум“ - I и II)
*"Subjectivism and Realism in Modern Philosophy", *[[The Philosophical Review]],* 17 (1908) бр. 2: 138–48 („Субјективизмот и реализмот во современата филозофија“)
*"How Far Is Agreement Possible in Philosophy?", *The Journal of Philosophy, Psychology, and Scientific Methods,* 9 (1912) бр. 26: 701–11 („До кој степен може да се постигне согласност во филозофијата?“)
*"Kant’s Relation to Hume and Leibniz", *[[The Philosophical Review]],* 24 (1915) бр. 3: 288–96 („Врската на Кант со Хјум и Лајбниц“)
**A Commentary to Kant’s 'Critique of Pure Reason*' (London: Macmillan, 1918), (Коментар на Кантовата „Критика на чистиот разум“)
**Prolegomena to an Idealist Theory of Knowledge* (London: Macmillan, 1924), („Пролегомени за идеалистичка теорија на сознанието“)
**The Philosophy of David Hume: A Critical Study of Its Origins and Central Doctrines* (London: Macmillan, 1941), („Филозофијата на Дејвид Хјум: Критичен осврт кон нејзиното потеклото и основните учења“)
**New Studies in the Philosophy of Descartes* (1951), („Нов осврт кон филозофијата на Декарт“)

## Литература
*Loeb, Louis E. (2009). What is Worth Preserving in the Kemp Smith Interpretation of Hume? *British Journal for the History of Philosophy,* 17(4), 769–797.

## Наводи

## Надворешни врски
*Профил на Кемп Смит на страница на Единбуршкиот универзитет 
*Е-издание на Кемповиот превод на „Критика на чистиот разум“ од И. Кант 

Категорија:Родени во 1872 година
Категорија:Починати во 1958 година
Категорија:Шкотски филозофи
Категорија:Луѓе од Данди
Категорија:Членови на Кралското друштво на Единбург
Селевк

**Селевк**, може да се однесува на:

* Селевк I Победникот, (312 п.н.е. / 305 п.н.е. - 281 п.н.е.), родоначелник на Селевкидската династија која владеела со Селевкидската Империја, империја-наследничка на Македонската Империја.
* Селевк II Калиник, (246 п.н.е. - 225 п.н.е.)
* Селевк III Керавн, (225 п.н.е. - 223 п.н.е.)
Селевкидска династија

**Селевкидската династија** била династија на македонски кралеви кои воделе потекло од Селевк I Победникот генерал во војската на Александар Македонски. Династијата владеела со источните делови на Македонската Империја сè до реката Инд. Во еден момент Селевк I дури успеал да завладее со поголемиот дел од територијата на поранешната Македонска Империја. Во моментот на најголемата експанзија династијата владеела со Анадолија, Левант, Месопотамија, Персија, територијата на денешен Туркменистан, Памир и делови од Пакистан.

## Членови на династијата

## Поврзано

* Антипатридска династија
* Аргеадска династија
* Аталидска династија
* Птоломејска династија

## Наводи

Категорија:Династии во Античка Македонија
Над Татрите светат

***Над Татрите светат*** (словачки: *Nad Tatrou sa blýska*) е државна химна на Словачката Република. Текстот за химната е напишан од страна на Јанко Матушка во 1844 година, додека за мелодијата инспирација била народната песна *Kopala studienku* (Копала извор). Песната стекнала голема популарност за време на буните од 1848 и 1849 година и од тогаш стаува национална песна на Словаците.

Првата строфа, заедно со првата строфа на чешката химна „Kde domov můj?“ (Каде е мојот дом) ја сочинувале химната на Чехословачка од нејзиното формирање во 1920 година, па сè до мирната дисолуција на Словачка и Чешка на 1 јануари 1993 година, кога првите две строфи од химната биле прогласени за посебни национални химни.

## Текст

## Поврзано
* Словачка
* Грб на Словачка
* Знаме на Словачка

## Надворешни врски
* Над Татрите светат на Викиизвор.
* Химната на Словачка Република - Страна на официјалното мрежно место на Претседателот на Словачка, на која има неколку аудио податотеки од химната. 
* Словачката Национална Химна, музика, текст 

## Наводи


Категорија:Национални химни
Категорија:Национални симболи на Словачка
Моментални шампиони во СКФ (WWE)

[thumb|right|175px|[Миз е моментално во своето второ владеење како WWE шампион. ]]
Светската Кечерска Федерација (WWE) промовира професионално борење и е заснована во Стемфорд, Конектикат САД). Владеењата со титулите се одлушуваат или со професионални мечеви или се поклонети на кечер, како резултат на кулминација на различни сценирани дејствија. WWE ги распоредува своите вработени во два програма (дивизии) познати како WWE брендови. Тие два бренда се RAW и Smackdown. Секој месец има по еден pay-per-view продуцирани од страна на WWE.

Моментално има пет активни единечни првенства, и едно првенство за двојки (таг-тим првенство. Моментално седум кечери ги бранат првенствата. Листата вклучува и колку пати кечерот ја бранел титулата, датата и локацијата на освојувањето, и опишување во врска со освојувањето.

На врвот на хиерархијата на WWE , WWE титулата ја држи Миз, додека Роман Рејнс e WWE универзален шампион. Миз е во свое второ владеење како WWE шампион, откако го победи претходниот шампион Дру МекИнтајр на Elimination Chamber пеј-пер-вјуто откако го кешираше Money in the bank" куферот.

Двете секундарни титули во WWE се WWE интерконтинентално првенство и WWE првенство на САД. Интерконтиненталната титула ја држи Биг Е 
Мет Ридл е во своето прво владеење како шампион на САД

Има едно првенство кој се брани од страна на WWE жените. Наталија е прва WWE обединета дива шампион откако ги победи Мишел МекКул и Лејла на Survivor Series.

Сантино Марела и Владимир КОзлов се WWE таг-тим шампиони. Тие се во своето прво владеење откако ги победија Хит Слејтер и Џастин Гебриел на RAW.

## Шампиони

## Надворешни врски
*WWE.com
*WWE title history

Категорија:World Wrestling Entertainment championships
Знаме на Република Кина

мини|десно|200п|Знаме на Република Кина.
мини|десно|200п|Првичното знаме на Тајван.
**Знамето на [[Република Кина]]** или попозната како *Тајван* е официјалното знаме на оваа држава. Знамето станало официјално во 1928 година. Знамето е составено од црвена позадина каде во горниот лев агол има син квадрат со приказ на бело сонце. Сонцето има дванаесет краци што ги симболизираат 12 месеци во годината и 12 часа според кинеското учење. За разлика од првичното знаме, во новото се додала црвената боја за да ја симболизира крвта на револуционерите. Сината боја претставува национализам и слобода, белата демократија и еднаквост и црвената братство и соживот.

## Поврзано
* Република Кина
* Грб на Република Кина

## Наводи

## Надворешни врски
* Информации за знамето
* Закон за знаме и грб на Република Кина
* 

Категорија:Национални симболи на Република Кина
К
Знаме на Сирија

десно|336x336пкс
**Знамето на [[Сирија]]** — официјалното знаме на државата усвоено во 2024 година. Истото знаме било официјално знаме на федерацијата Обединета Арапска Република. Знамето е составено од три хоризонтално ленти со еднаква големина во црвена, бела и црна боја. Во средината на знамето има две зелени петокраки. Боите на знамето се пан-арапски. Ѕвездите го претставуваат Сирија и Египет, двете држави на Обединетата Арапска Држава. Зелената боја ги претставува Праведните калифи или Фатимидите, велата ги симболизира Омејадите, црната го симболизира Абасидскиот калифат, додека црвената крвта на луѓето.

## Поврзано
* Грб на Сирија
* Сирија
 
## Надворешни врски
*  Историја на сириското знаме 

Категорија:Национални симболи на Сирија
С
Знаме на Виетнам

мини|десно|200п|Знаме на Виетнам.

**Знамето на [[Виетнам]]** е официјалното знаме на државата. Знамето било создадено во 1940 и се користело за време на револуцијата за отфрлување на француската власт во државата. Денешното знаме станало официјално знаме на Северен Виетнам, но во 1955 се направиле мали промени во дизајнот на ѕвездата. Знамето е составено од црвена позадина со златна петокрака во средината. Црвената боја е инспирирана од знамето на комунистичката партија во Виетнам и симболизира револуција и крв. Петте краци на ѕвездата ги симболизираат работниците, селаните, интелектуалците, трговците и војниците, сите во една хармонија. Јужен Виетнам имал посебно знаме, но со обединувањето на државата знамето на Северен Виетнам станало официјално знаме на обединетата држава.

## Поврзано
* Грб на Виетнам
* Виетнам
* Знаме на Северен Виетнам
* Знаме на Јужен Виетнам

## Наводи

## Надворешни врски

* 
* Знамето на Виетнам

В
Категорија:Национални симболи на Виетнам
Знаме на Египет

thumb|right|200px|Знаме на Египет.

**Знамето на [[Египет]]** е официјалното знаме на оваа африканска држава, усвоено на 4 октомври 1984 година. Знамето е составено од три еднакви хоризонтални ленти во црвена, бела и црна боја. Боите се пан-арапски ослободителни бои и овој дизајн се користи уште од Египетската револуција во 1952 година. Во средината на знамето се наоѓа националниот грб на Египет.

## Останати знамиња

File:Flag_of_Egypt_(1793-1844).svg|23pxЗнаме на Отоманското Царство (1793-1844) 
File:Egypt flag 1882.svg|23pxЗнаме на Египет од 1882 
File:Flag of Egypt 1922.svg|23pxЗнаме на Кралство Египет и Судан (1922–1953)]]
File:Flag of the United Arab Republic.svg|23pxЗнаме на Обединета Арапска Република  
File:Flag_of_Egypt_(1972-1984).svg|23pxЗнаме на Федерација на Арапски Републики (1972–1984)
File:Flag of Egypt.svg|Знаме на Арапска Република Египет (1984-денес)


## Поврзано
* Грб на Египет
* Египет

## Надворешни врски
* 

Е
Е
Категорија:Национални симболи на Египет
Знаме на Сингапур

мино|мини|десно|200п|Знаме на Сингапур.
**Знаме на [[Сингапур]]** — официјално знаме на државата усвоено во 1959 година кога Сингапур станал самоуправувачка територија на Велика Британија. Кога државата се стекнала со целосна независност, знамето станало и национално на 9 август 1965 година. Знамето е составено од две хоризонтални ленти во црвена и бела боја. На црвната лента има приказ на бела полумесечина и пет ѕвезди.

Црвената боја симболизира универзално вратство и еднаквост на луѓето и белата боја симболизира чистота. Полумесечината симболизира млада нација, додека секоја ѕвезда претставува демократија, мир, прогрес, правда и еднаквост.

## Наводи

## Поврзано
* Сингапур
* Грб на Сингапур

## Надворешни врски

* 
* Знаме на Сингапур на World Flag Database

Категорија:Национални симболи на Сингапур
С
Битка кај Мечкин Камен

**Битка кај Мечкин Камен** — една од најголемите и најкрвавите борби во текот на Илинденското востание. Битката се одиграла на 12 август 1903 година кај месноста Мечкин Камен, во близина на градот Крушево.

## Повод
[мини|десно|300px|Знамето на третиот одред на [Питу Гули]]

На 3 август 1903 година е прогласена Крушевската република. На 12 август повеќе од десетилјадна армија на Бахтијар паша го опкружува Крушево. На седницата на војводскиот совет е решено сите чети да се повлечат од градот, но војводата Питу Гули го напуштил собранието и одлучил да се бори. Така, од 1.200 четници во градот, само неговите 370 заминале да го бранат.

## Борбата
[мини|лево|150п|[Питу Гули]]
Четниците на Питу Гули се утврдиле на Мечкин Камен, скалесто плато на Биринска Планина, која е падина од Баба Планина. Питу Гули пред самата борба одржал говор и заповедал поради ограничените резерви на муниција, да не се пука сè додека Турците не се доближат блиску.

Одредот се поделил на 9 чети, една под команда на Питу Гули, а другите под команда на осум други војводи кои стоеле на чело на селските милиции.

Турците настапувале од три страни - од селата Бирино, Журче и Острилци. Борбата започнала во 10 часот наутро, откако четниците го задржале башибозлукот нападнала редовната армија. Во 19 часа приквечер Мечкин Камен бил опколен и Турците започнуваат со решителен напад.

При нападот загинале најпрво Георги Димев и неговиот заменик Нове Смугрев. Во жестока борба Питу Гули станува и почнува да пука и тој паѓа убиен, борбата продолжила, а војводите Блаже и Грлука со еден дел од четниците успеале да избегаат во длабоката река и да се сокријат во шумата. Во оваа битка загинале 40 комити.

## Последици

По победата на Мечкин камен, Турците продолжуваат да го бомбардираат Крушево, а потоа во градот навлегол башибозлукот и редовната војска. Од мирното население загинаале 117 лица - меѓу нив 15 жени, 5 девојки и 6 деца. Околу 150 девојки и жени се силувани. Изгореле 159 куќи и 210 дуќани.

## Наводи


## Надворешни врски
* Епопеята на Мечкин камен, Йосиф Разсуканов, вестник „Македония“, брой 31, 5 август 1998 г.
* Георги Томалевски, „13-те дена на Крушевската република“

Категорија:Битки во Илинденското востание
Категорија:Отоманско Крушево
Категорија:Воена историја на Македонија
Nowhere Fast

**Nowhere Fast** е песна, за првпат изведена од Fire Inc. во рок филмот Огнени улици од 1984 година. Песната подоцна била преизведена од Meat Loaf. Песната е целосно напишана од Jim Steinman. Водечки вокал во песната е  Laurie Sargent.

## Надворешни врски
*Jim Steinman.com - повеќе информации за песната.
* Nowhere Fast - текстот на песната.

Категорија:Музички синглови
Огнени улици

**Огнени улици** — филм од 1984 година, режиран од Волтер Хил според сценарио на Хил и Лери Грос. Овој филм се смета за *рокенрол басна* и претставува необична мешавина на музика, акција, драма и комедија со ретро елементи од 1950-ите 1980-тите.

Филмот бил промовиран како летен хит, но не бил добро примен и од критиката и комерцијално. Динамичната музика напишана од  Jim Steinman, Ry Cooder и други, како и хит песните *I Can Dream About You* на Dan  Hartman и Nowhere Fast на Fire Inc. сепак, помогнаа филмот да се стекне со статусот на култен филм помеѓу обожавателите.

Категорија:Филмови од 1984 година
Категорија:Американски филмови
Категорија:Филмови на англиски јазик
Категорија:Филмови на Волтер Хил
Категорија:Филмови со Дајан Лејн
Категорија:Филмови со Вилјем Дефо
Расправа за метафизиката

**Расправа за метафизиката** (фр. *Discours de métaphysique*, 1686) е кратко дело на германскиот филозоф и математичар Готфрид Вилхелм Лајбниц каде авторот ги образложува своите гледишта за физичката материја, движењето и отпорот на телата, како и улогата на Бога во универзумот. Делото е поделено на 37 глави. Се заснова на замислата за Бог како „едно апсолутно совршено суштество“ (I), дека Бог е добар, но дека добрината постои независно од Бога (отфрлајќи ја теоријата на божјата заповед) (II), и дека Бог го создал светот во совршен поредок (III-VII).

Во тоа време тврдењето „Дека гледиштата на... схоластичарите не треба сосем да се презираат“ (XI) било доста контроверзно. Ова е меѓу првите дела на современата филозофија во XVII век, и во него се отрфрлаат многу сфаќања на средновековната филозофија. Лајбниц сметал дека схоластичарите грешат чисто поради лабавиот и неуреден пристап: „[Ако] некој со внимателно расудување ги разјасни и насочи нивните размисли на начин како што тоа го прават аналитичките геометри, тогаш ќе добиеме големо богатство од важни вистини кои се наполно докажливи.“

Лајбниц сметал дека постоењето на зло воопшто не ѝ наштетува на Божјата семоќност, туку напротив, ја зацврснува. Тој сметал дека Бог го одбрал најдобриот од сите можни светови и ако не бил избран овој свет, тогаш целата шема на нештата би се променила. Ако Бог ги спречува злата на светот, тогаш не можеме да знаеме дека не би се случиле уште поголеми зла. Тој воопшто не смета дека Бог не е семоќен, туку дека е подобро да се одберат помалите зла отколку целосно кревање раце од ситуацијата.

Својата претстава за материјата Лајбниц ја обработува во делото „Монадологија“.

## Поврзано
*Проблем на идните контингенции

## Надворешни врски

*„Расправа за метафизиката “ во превод на Р. Монтгомери 

## Литература
*Готфрид Вилхелм Лајбниц, Расправа за метафизика; Монадологија, превод Ана Димишковска Трајаноска. - Скопје : Магор, 2002 (Скопје : Три Д) 

Категорија:Дела на Лајбниц
Теодикеја (Лајбниц)

**Теодикеја** (фр. *Théodicée*), полн наслов: **Есеи за теодикејата на Божјата добрина, човековата слобода и потеклото на злото** (*Essais de Théodicée sur la bonté de Dieu, la liberté de l'homme et l'origine du mal*) е дело на прочуениот германски филозоф и научник Готфрид Вилхелм Лајбниц. Издадена е во 1710, и во неа за првпат се воведува поимот „теодикеја“ како оптимистичко гледање на проблемот на злото. Се смета дека Волтеровата сатира „Кандид“ е инспирирана токму од ова дело.

## Поврзано
*Најдобриот од сите можни светови

## Литература
* Готфрид Вилхелм Лајбниц, Теодикеја : (избор); превод: Горазд Враживирски. - Скопје : Табернакул, 2005.

Категорија:Дела на Лајбниц
Тесалоника Македонска

**Тесалоника** (352 или 345 п.н.е. - 295 п.н.е.) — македонска принцеза а подоцна и македонска кралица. Родена е како незаконска ќерка на македонскиот крал Филип II и неговата тесалиска наложница Никесиполида. Филип на денот на нејзиното раѓање извојувал важна победа во Тесалија, па затоа и го дал името "Тесалиска победа" ("Θεσσαλο" и "νίκη"). Набрзо после нејзиното раѓање мајкаи починала, па грижата за неа ја презела кралицата Олимпија, која со Никисеполис била добра пријателка. Со оглед на тоа што Тесалоника не била законско дете, главно била поштедена од сплетките околу одржувањето на династичката лоза.

Но таа ситуација се променила кога во 323 п.н.е. починал нејзиниот полубрат, славниот Александар Македонски, а дијадосите почнале да се интересираат за неа, имајќи предвид дека доколку се оженат со неа ќе го легитимираат своето преземање на Александровата империја. Тесалоника цело време и останала верна на својата маќеа, дури и  317 п.н.е. била заедно со неа при опсадата во Пидна од страна на Касандар. 315 п.н.е. Пидна паднала во рацете на Касандар, Олимпија била убиена а Касандар потоа се оженил со Тесалоника. Во бракот со Касандар, Тесалоника родила три сина: Филип, Антипатар и Александар. Касандар на својата жена и оддал почит на тој начин што новата македонска престолнина ја нарекол по нејзиното име.

Така денешен Солун по тој повод го носи името на Тесалоника.

После смртта на Касандар, 297 п.н.е. а веднаш после него и Филип V, Тесалоника се обидела да ги убеди Антипатар и Александар да владеат заеднички. Но Антипатар не ја послушал, наместо тоа го протерал од Македонија својот брат Александар а Тесалоника ја убил.

## Легенда за Тесалоника

Постои една легенда за Тесалоника која вели дека Александар Македонски од своите патувања низ Азија и донел еликсир на бесмртноста. Кога Тесалоника слушнала за смрта на својот полубрат, се фрлила во море, но не можела да се удави туку станала морска сирена која ги следела бродовите и се распрашувала дали нејзиниот брат е жив. Ако слушнела дека нејзиниот брат е мртов, се претворала во Горгона и ги јадела бродовите.

## Наводи


## Надворшени врски
* Ancient Worlds - Thessalonike The Tragic Queen 
* Lysimachos Biographies - Thessalonike   
* The pedigree of Thessalonice of Macedonia   
* Smith, William (ed.); *Dictionary of Greek and Roman Biography and Mythology*, "Thessalonice", Boston, (1867)  

Категорија:Александар III Македонски
Категорија:Аргеадска династија
Категорија:Стар Солун
Категорија:Луѓе од Солун
Камеронов кабинет

Дејвид Камерон е тековниот Премиер на Обединетото Кралство, и со неговото избирање бил повикан од Кралицата да ја формира новата влада по оставката на претходниот премиер Гордон Браун на 11 мај 2010. Коалициониот кабинет е составен од 18 конзервативци и пет либералдемократи. Ова е првиот коалиционен кабинет во Обединетото Кралство уште од времето на таканаречениот „Кабинет за национално единство“ на Винстон Черчил за време на Втората светска војна.

## Тековен коалиционен кабинет

## Поврзано
*Управување со Обединетото Кралство
*Кабинет на Обединетото Кралство
*Премиер на Обединетото Кралство

## Наводи

## Надворешни врски
*Камероновата влада: Кој е кој, БиБиСи Вести, 14 мај 2010 
*Избори 2010: новиот кабинет *The Guardian*, 12 мај 2010, интерактивен водич 

Категорија:Британски кабинети
Категорија:Управување со Обединетото Кралство
Александрија на Инд

thumb|250px|Градот Александрија на реката Инд се наоѓа на утоката на реката Ченаб во Инд.
**Александрија на Инд** (современо име: Уч, Пакистан) бил град основан од Александар Македонски на устието на реката Ченаб во Инд. Околу 10.000 колонисти биле населени во овој град (Диодор). Сатрапот на западниот брег на Инд, Филип, синот на Махата, ја добил задачата да го изгради градот:

:"Тој (Александар) му нареди нему (Филип) да основа град таму, токму на устието на двете реки, како што тој очекува тој ќе биде голем и познат во светот, и пристаниште ќе се изгради." Аријан, Анабази на Алексанар, VI. 15. 3

## Наводи

Категорија:Градови основани од Александар III Македонски
Категорија:Населени места основани во 4 век п.н.е.
Категорија:Поранешни населени места во Пакистан
Знаме на Малезија

thumb|right|200п|Знаме на Малезија.

**Знамето на [[Малезија]]** е официјалното знаме на државата. Знамето е составено од 14  ленти, од кои седум се во бела боја и седум се во црвена боја. Во горниот лев агол има син квадрат  на кој има приказ на златна полумесечина и златна ѕвезда со 14 краци позната како „федерална ѕвезда“. 14 ленти ги означуваат 13 федерални држави на Малезија и федералната влада, додека 14 краци ја претставуваат обединетоста на федералните единици.. Полумесечината го претставува исламот додека сината боја ја означува обединетоста на Малајците.

## Поврзано

*Малезија
*Грб на Малезија

## Наводи


## Надворешни врски
*

Категорија:Национални симболи на Малезија
М
Византиски календар

**Византискиот календар** бил во официјална употреба во Византија (односно во Источна Римското Царство) од 988 година кога владеел Василиј II, сѐ до падот на империјата во 1453 година. Овој календар се користел и во земјите кои биле во византиската сфера на влијание.

Календарот бил идентична на јулијанскиот календар, со таа разлика што називите на месецте биле преведени од латински на грчки. Првиот ден од годината бил 1 септември, а за почетна година се сметала 5509 (или 5508) година пред новата ера - односно кога според Библијата бил создаден светот. Значи за да преминеме од современиот календар во византискиот на тековната година треба да додадеме 5508, а за деновите од 1 јануари до 31 август и 5509 за останатите денови од годината.

## Поважни датуми
* 1. в.е.  (византиска или царевиградска ера) - Настанок на светот,
* 4755. в.е. (753 п.н.е.)  - Основан е градот Рим;
* 4841. в.е. (667 п.н.е.)  - Основан е градот Византиум (подоцна Цариград);
* околу 5502. в.е.  (6 п.н.е.)  - Роден е Исус Христос;
* околу 5541.  в.е. (33.)  - Исус Христос e распнат и воскреснал;
* 5838. в.е. (330) - Цариград станува нова престолнина на Римското Царство;
* 5888. в.е. (380) - Со декрет на Теодосиј I, христијанството станува официјална религија;
* 6118. в.е. (610) - Грчкиот јазик станува службен јазик во Империјата;
* 6496. в.е. (988) - Василиј II го воведува во употреба византискиот календар;
* 6562. в.е. (1054) - Доаѓа до Големиот раскол помеѓу источната и западната црква;
* 6712. в.е. (1204) - Цариград паднал во рацете на крстоносците;
* 6769. в.е. (1261) - Миахил VIII Палеолог го ословодил Цариград од крстоносците;
* 6961. в.е. (1453) - Падот на Византија.

## Подоцнежна употреба
По падот на Византија, на календарот продолжил да се користи во Русија до 1700 година сѐ до реформите на Петар Велики. Денес сѐ уште некои Православни Цркви го користат овој календар.

## Надворешни врски
* Византиско сметање на времето 
* http://www.orthodoxfaith.com/history_timeline.html ,  *-{Stavros L.  K. Markou, orthodoxfaith.com}-* 

Категорија:Календари
Категорија:Религија во Византија
Категорија:Византиска култура
Категорија:Поединечни календари
Категорија:Сончеви календари
Александар I Епирски

**Александар I Епирски** (старогрчки: *Ἀλέξανδρος Α' της Ηπείρου;* 370 — 331 г. п.н.е.), исто така познат како **Александар [[Молосија|Молосиски]]** (старогрчки: *Ἀλέξανδρος ο Μολοσσός*) — крал на Епир (350 — 331 г. п.н.е.) од Еакидската династија. Како син на Неоптолем I и брат на Олимпија, тој бил вујко на Александар Македонски. Во својата младост престојувал кај Филип II Македонски. Филип фактички му помогнал да стане крал на Епир, откако го симнал од престолот неговиот вујко Аримба. Кога Олимпија била протерана од страна на Филип II, 337 г. п.н.е., таа заминала кај нејзиниот брат и се обидела да влијае на него да му објави војна на Филип.

Филип го насетил заговорот и го зајакнал сојузот со Александар I, давајќи ја неговата ќерка (внуката на Александар I) Клеопатра за жена (336 г.п.н.е.). На свадбената церемонија врз Филип бил извршен атентат од страна на Павзаниј од Орест.

Во 334 п.н.е., Александар I, на барање на грчките колонии Таранто (во Magna Graecia), заминал за Италија, со цел да им помогне во борбите против неколку италијански племиња, Луканијанците и Брутиите. После победата над Самнијците и Луканијците близу Пестум, 332 п.н.е., тој склопил договор со Римската Република. Успехот сѐ уште ја следел неговата војска. Тој ја преземал Хераклеја од Луканијците и Терина и Сипонтум од Брутиите. Но бил измамен од страна на некои луканијанци, намамен близу Пандозија, на брегот на Ахерон и убиен при обидот да ја премине реката.

Него го наследил неговиот син, Неоптолем II, и ќерката, Кадмеа.

## Наводи

## Надворешни врски
* Lendering, Jona. "Alexander of Molossis". ''Livius.org'', 2004.  

Категорија:Владетели на Стариот Епир
Категорија:Александар III Македонски
Категорија:Монарси убиени во акција
Категорија:Стари Епироти во Кралството Македонија
Когнитивна дисонанца

мини|Когнитивна дисонанца, биомеханика
**Когнитивна дисонанца** (**спознателна неслога**) — судир во свеста, конфликт на две или повеќе нескладни верувања, идеи, убедувања или ставови, и создава непријатно чувство кај поединецот. Појавата на когнитивна дисонанца е последица на некое дејствување кое е во спротивност со личните верувања, идеали и вредности; Исто така се јавува и при соочување со нови информации што се во спротивност со верувањата, идеалите и вредностите.

Во *Теорија за когнитивната дисонанца* (1957), Леон Фестинг пишува дека луѓето се стремат кон внатрешна психолошка доследност за да функционираат во реалниот свет. Кога личноста доживеала внатрешна недоследност што води до психолошка непријатност, таа е мотивирана да ја намали когнитивната дисонанца: или преку промена на делови од сознанието за да го оправда стресното однесување; Или со додавање нови делови на сознанието што предизвикува психолошка дисонанца; И со активно избегнување на социјални ситуации и контрадикторни информации кои можат да ја зголемат когнитивната дисонанца.

## Надворешни врски
* Cognitive dissonance entry in ''The Skeptic's Dictionary''
* Festinger and Carlsmith's original paper

Категорија:Социјална психологија
Категорија:Спознавање
Неоптолем I Епирски

**Неоптоломеј I Епирски** (старогрчкиЕпир, син на Алкета I, и татко на Александар I Епирски и Олимпија, мајката на Александар Македонски. На посмртниот одар на Алкета, Неоптоломеј и Аримба се договориле да го поделат кралството и да продолжат да владеат секој со својот дел од кралството. И така владееле без да ја нарушат хармонијата меѓу нив, сè до смртта на Неоптоломеј некаде во 360 п.н.е.

## Белешки
*  Податок кој може да се извлече од делата на Дројзен.

## Литература

* Павзаниј i. 11. §§ 1, 3
* Justin vii. 6. § 10, xvii. 3. § 14
* Дројзен, Hellenismus, vol. i. p.&nbsp;250

## Надворешни врски

* Генеалошко дрво 

Категорија:Владетели на Стариот Епир
Категорија:Родени во непозната година
Морски краставици

**Морски краставици** () — класа на иглокожи со колбасичеста форма на телото и без краци, без јасно воочливи амбулакрални површини и најчесто без надворешна мадрепорна плоча кај возрасните форми. Амбулакралните бразди се покриени. Некои од амбулакралните ноџиња се изменети во пипала во пределот на устата, а некои (или сите) се снабдени со пијавки. Мускулестиот телесен ѕид содржи многу мали спикули, но отсуствуваат игли и педицеларии.

## Надворешни врски

* Alexander M. Kerr: *Holothuroidea*, The Tree of Life Web Project 
* Seewalzen im Meerwasser-Lexikon

Категорија:Иглокожи
Државен секретар за надворешни работи на Обединетото Кралство

**Државниот секретар за надворешни и комонвелтски работи** (англ. *Secretary of State for Foreign and Commonwealth Affairs* или само *Foreign Secretary*, „Секретар за надворешни работи“) е шефот на дипломатијата во британската влада кој стои на чело на Министерството за надворешни работи (*Foreign and Commonwealth Office*, „Служба за надворешни и комонвелтски работи“) одговорен за надворешните односи со другите земји и сите работи поврзани со Комонвелтот и британските прекуморски територии, застапувајќи ги британските интереси во странство.

## Функција
Функцијата „Државен секретар за надворешни работи“ е создадена со реорганизација на владата во 1782, при што функциите Државен секретар за Северот и Државен секретар за Југот станале министерства за внатрешни и надворешни работи. Функцијата „Државен секретар за надворешни и комонвелтски работи“ настанала во 1968 г. со обедединувањето на фунциите Секретар за надворешни работи и Секретар за комонвелтски работи во едно министерство. Претходник на министерството за надворешни работи е Министерството за Индија (*India Office*).

Секретарот за надворешни работи е член на кабинетот и функцијата се смета за една од т.н. „големи државни функции“ (*Great Offices of State*). Министерството се наоѓа во Вајтхол. Официјалните резиденции се Карлтонскиот Дом (1 Carlton Gardens) во Лондон и Чивнинг во Кент. Со преструктуирањето на кабинетот во 2006 г. Маргарет Бекет станала првата жена на оваа функција.

Тековниот Секретар за надворешни и комонвелтски работи е Вилијам Хејг како составен дел од кабинетот на премиерот Камерон.

## Поврзано
* Парламентарен државен потсекретар за надворешни работи
* Министер за надворешни работи
* Големи државни функции

## Наводи

## Надворешни врски
*Мреж. место на министерството 
*Блог на Дејвид Милибенд  

Категорија:Надворешни односи на Обединетото Кралство
Надворешни работи
Ариба

:*За телохранителот на Александар Македонски, види [[Ариба (соматофилакс)]]*

**Ариба** (грчки: ) (373 п.н.е. - 343 п.н.е., 330 п.н.е. - 319 п.н.е.) — крал на Молосијците, син на Алкета, брат на Неоптолем I, дедо на Пир Епирски.

Ариба своето образование го стекнал во Атена. Кога се вратил во Молосија го напишал уставот за Молосијците и низа закони.

Ариба се оженил со Троа (сестра на Олимпија). Некаде околу 360 п.н.е., за време на Илирскиот напад, Ариба го евакуирал цивилното население во Етолија дозволувајќи им на Илирите слободно да навлезат и пљачкаат. Стратегијата функционирала, Молосијците ги нападнале Илирите кои натоварени со пленот тешко се движеле, што било можност за војската на Аримба да ги порази.

Аримба едно време бил во сојуз со Филип II Македонски. Сојузот бил зацврснат со женидбата на Филип со Олимпија, ќерката на Неоптолем, односно внука на Аримба. Во бракот на Филип и Олимпија се родил Александар Македонски.

Ариба владеел со Епир сè до 342/1 п.н.е., кога бил симнат од престолот од страна на Филип II, а на престолот бил поставен Александар I.

Син на Ариба бил Алкета II, кој владеел како крал на Епир од 313 п.н.е. до 303 п.н.е. Тој можеби бил *Ариптеј, крал на Молосијците* спомнат од Диодор 18.11.1, кој се здружил со хелените во таканаречената Ламиска Војна.

Ариба исто така бил победник на Олимписките и Питиските игри во тетрипон (chariot race).

## Наводи

## Литература

* www.blackwellreference.com Кој е Кој во времето на Александар Македонски, Валдемар Хекел  ISBN 9781405112109  (2005) 
* books.google.com Спорт во античкиот свет од А до Ш, Марк Голден  ISBN 0415248817  (2004) 
* IG II² 226 Attica ca. 343/2 BC. Heskel, Julia, 'The Political Background of the Arybbas Decree', GRBS 29 (1988) 

Категорија:Владетели на Стариот Епир
Категорија:Натпреварувачи на Античките Олимпијади
Категорија:Атлети на Античките Питиски Игри
Застој на Отоманското Царство

**Застојот на Отоманското Царство** (1683-1827) претставува период од историјата на Отоманското Царство кој следел по периодот на територијално проширување (1453-1683). По завршувањето на овој период следувал периодот на распаѓање на империјата.
		
Во текот на овој период, голем дел од Балканот бил отстапен на Австрија. Одредени области во империјата, како Египет и Алжир станале полузависни, за да подоцна паднат под влијание на Велика Британија и Франција. Во текот на XVIII век централната власт била реорганизирана, голем број на провинции добиле автономија. Во текот на XVIII век и XIX век се воделе серија од војни со Руската Империја. Со престанувањето на победничките војни започнале да се намалуваат приходите на империјата. Јаничарите повеќе не биле купувани преку т.н. данок на крв. Тие добиле право да се женат, да тргуваат. Самите чиновници во империјата сфатиле дека земјата повеќе не претставува светска сила ниту во Европа ниту на Блискиот Исток.

Долгиот период од османлискиот застој обично се одликува како историска ера во која голем број на реформи пропаднале. Сепак, во вториот дел од овој период, во времето на Селим III (1789-1807) се започнало со образовни и технолошки реформи, кои вклучувале создавање на институции за високо образование. Еден од најпознатите академски институции од овој период е техничкиот универзитет. Освен тоа, султанот основал нов пешадиски корпус низам-и-џедид, направил девалвација на парите, конфискувал голем број на имоти и ги зголемил даноците. Османлиското Царство започнала да отвора амбасади во европските престолнини.

Султанот Махмуд II (1808-1839) продолжил со реформите на својот претходник. Во 1826 година по негова заповед бил ликвидиран јаничарски корпус, спахиите и организирал нова коњаница и артилерија. Освен тоа, вој вовел и реформи во морнарицата. Неколку големи везири и членови на Високата порта отворено го поддржувале султанот и неговите реформи. Најпрвин била реформирана централната власт, Високата Порта добила нови министерства, војската добила нова униформа.

Додека султанот се обидувал да ја спаси империјата, на Балканот започнале организирани борби против отоманската власт. Т.н. процес на распаѓање на импријата го започнале Србите во 1804 година. Српската војна за независност го одбележил почетокот на националното будење на балканските народи. По т.н. Второ српско востание, Србија добила независност (де јуре 1830). Во 1821 година започнала Грчката војна за независност, која вклучувала и делови во Македонија, Крит, Пелопонез и Кипар. Некои од првите грчки активности биле преземени против невооружените отомански населени места. Околу 40% од турските и албанските муслимански жители на Пелопонез непосредно биле убиени, а останатите биле депортирани. Во крајна сметка, грчките револуционери, помогнати од страна на европските сили, во 1830 година издвојувале победа, по кое била создадена слободна држава Грција.

## Наводи


Категорија:Отоманското Царство во 18 век
Птоломеј II Филаделф

**Птоломеј II Филаделф** (старогрчки. Πτολεμαῖος Φιλάδελφος, 309 п.н.е. — 246 п.н.е.) — 
македонски крал на Египет во периодот од 283 п.н.е. до 246 п.н.е. Бил син на родоначалникот на Птоломејската династија Птоломеј I Сотер и Вереника. Времето на неговото владеење честопати се нарекува и златно доба на Птоломејскиот Египет, со оглед на тоа што Египет станал најголема поморска сила на Источниот Медитеран, а неговата престолнина била едно од најзначајните центри на културниот живот во тогашниот свет.

[мини|десно|Птолемеј II Филаделф, на монета од [3 век п.н.е.|III век п.н.е. во друштво со неговата сестра и сопруга Арсиноја II]]

## Надворешни врски

* Ptolemy Philadelphus at LacusCurtius &mdash; (Chapter&nbsp;III of E.&nbsp;R&nbsp;Bevan's *House of Ptolemy*, 1923) 
* Ptolemy II Philadelphus entry in historical sourcebook by Mahlon H. Smith 
* the Great Mendes Stele of Ptolemy II  

## Наводи

Категорија:Птоломејска династија
Птоломеј 02
Територија Белфор

мини|250п|Управната зграда на департманот во Белфор

**Територијата Белфор** () — департман во регионот Бургундија-Франш Конте во источна Франција.

## Управа
Департманот го носи бројот 90, а главен град е Белфор.

## Историја
Територијата Белфор е формирана во 1922 г. од дел од поранешната покраина Алзас во сопственост на Франција во периодот 1871-1919, која била позната и под името „Територија Белфор“. Територијата била поштедена при припојувањето кон Германија врз основа на тоа што се зборувало француски јазик за разлика од остатокот од Алзас.

## Географија
Департманот зафаќа површина од само 609 км2, пеети најмал во Франција (по Париз и неговите предградија Сенски Висови, Сена-Сен-Дени, и Долината на Марна).

## Поврзано
* Општини во Територијата Белфор
* Кантони во Територијата Белфор

## Надворешни врски
* Службено мреж. место на управата  
* Општо управно мреж. место 
* Туристичка служба  


Категорија:Департмани во Бургундија-Франш Конте
Леонат

**Леонат** (; 356 п.н.е. - 322 п.н.е.), командант во војската на Александар Македонски и еден од *[[дијадоси]]те.*

Тој бил член од кралската фамилија на Врскаестите, мало кралство кое било припоено на Македонија од страна на кралот Филип II Македонски. Леонат бил на иста возраст како и Александар и бил многу близок со него. Подоцна, тој бил еден од седумте телохранители на Александар, или соматофилаки. После смртта на Александар во 323 п.н.е., регентот, Пердика, го направил Леонат сатрап на Хелеспонтска Фригија.

Сестрата на александар Клеопатра Македонска, вдовицата на кралот Александар I Епирски, му ја понудила раката на Леонат. Кога Атињаните слушнале дека Александар починал, тие се побуниле против Македонската власт и новиот регент, Антипатар. Леонат повел војска од 20,000 пешадијци и 1,500 коњаници за да го ослободи Антипатар од опсадата кај Ламија (видете Ламиска Војна). Тој најверојатно интервенирал со амбиција да ја узурпира власта на Анитипатар. Победата во битката против Атињаните веројатно ќе ја зголемела неговата шанса за заземање на престолот. Леонат бил убиен во битката против Атињаните а неговиот брак со Клеопатра Македонска не се случил.

## Надворешни врски

* www.livius.com:Leonnatus  

Категорија:Соматофилаки
Категорија:Генерали во војската на Македонската Империја
Категорија:Војсководци на Александар Македонски
Категорија:Антички Врскаестијанци